Нарэшце змяніў месца жыхарства. Выходзіў на двор, саxadдзіўся на лаўку, прыслухоўваўся да цішыні, удыхаў чыстае паветра і радаваўся: вось яно — сапраўднае жыццё! Прастор для прыкладання рук быў у яго шырокі. Спачатку малады мужчына пабудаваў пілараму — меў намер нарыхтаваць будматэрыялы для будучага дома. Самастойна асвоіў дрэваапрацоўку, пачаў піліць дошкі. Зарэгістраваўся рамеснікам, на заказ вырабляў агароджы, альтанкі, іншыя драўляныя вырабы. Нейкі час працаваў як індывідуальны прадпрымальнік — займаўся лесанарыхтоўкай, перапрацоўкай, але потым адмовіўся. Шмат часу забірала праца на агародзе, дзе ён вырошчваў бульбу, агародніну, а таксама догляд за свойскай жывёлай.